Constantius Flood

Constantius Flood (født 1837 i Porsgrunn, død 1908 i Kristiania) var en norsk forfatter, sjømann og bonde, særlig kjent for sine sjøfortellinger og sine historiske skildringer.

Constantius Flood var sønn av kjøpmann Paulus Mathias Fredericus Flood og Inger Charlotte Bruun i Porsgrunn. Han ble sendt til sjøs allerede som 11-åring, og gikk senere på sjømannsskolen, men en øyensykdom gjorde at han måtte finne seg et annet yrke. Flood livnærte seg som bonde først i Holtålen og deretter i Vanse på Lista, men slo seg etter hvert ned i Kristiania, der han virket som forfatter. Han debuterte med to teaterstykker på Trondhjems Theater, Saxe Viks Døtre alt i 1863 og Danmarks Døtre året etter. Fra midt i 1870-årene av kom det nærmest årvisst bøker fra Constantius Floods hånd, de fleste befant seg innenfor en populær sjanger. Temaene hentet han gjerne fra kystkulturen og/eller fra historiske begivenheter; ikke minst Napoleonskrigene opptok ham.

Flere av Floods bøker nøt stor popularitet i samtiden, og flere av dem kom i stadig nye opplag. En rekke av sjøfortellingene ble utgitt på nytt under andre verdenskrig av NS-forlaget Blix forlag.

I perioden 1883-1886 var Flood redaktør av Ny illustreret Tidende. Han var medstifter av Norsk Sømandsblad i 1886 og av Den norske Forfatterforening i 1893.

Constantius Flood var først gift med Hanna Olina Bachke (1834–1883); de hadde seks barn sammen. Han giftet seg i 1899 med Helene («Helen») Hendriette Torstensen (1871–1950) og de hadde ett barn sammen.

Bibliografi 
 Listerlandet. Skildringer og Optegnelser fra ældre og nyere Tid.  Stavanger 1875.
 Vanse Præster fra Reformationen. Stavanger 1875.
 Povel Juel. En Levnetsbeskrivelse.  Mandal 1876.
 Fra Agdesiden. Skildringer og Optegnelser.  Christiania 1877.
 Liv ved kysten. Skisser og Fortællinger.  Kristiania 1879.
 Fra Fjeldet og Skjærgaarden. Skildringer og Optegnelser.  Kristiania 1879.
 Smaastykker. Kristiania 1880.
 I krigsaarene. Optægnelser. Kristiania 1881.
 Mexikos Erobring.  Kristiania 1881.
 Novellistiske tidsbilleder. Kristiania 1881.
 Perus Erobring. Efter Prescott og andre historiske Kilder. Kristiania 1881.
 Cooks Reiser i Sydhavet. Fremstillet efter de nyeste og bedste Kilder.  Kristiania 1882.
 Kristopher Kolumbus. Fremstillet efter de nyeste historiske Kilder.  Kristiania 1882.
 I havskjærene. Fortællinger og Skildringer.  Kristiania 1882.
 Noget om det norske Lodsvæsen i ældre og nyere Tid.  Kristiania 1882.
 Ritter & Co. En Fortælling fra Kapertiden.  Kristiania 1883.
 Mellem Baaer og Skjær. Fortællinger.  Kristiania 1884.
 Løst og bundet. Skisser og Studier. Kristiania 1885.
 Skjæbnebølger? Fortælling.  Kristiania 1887.
 Stærke Jansen.  Historisk-romantisk Episode fra Krigsaarene 1807-1814. Kristiania 1887.
 Spanske Eventyrere paa Kolumbus's Tid.  Kristiania 1888.
 Ufredstid. Fortælling fra Aarhundredets Begyndelse.  Kristiania 1889.
 For otti aar siden. Historiske og biografiske Optegnelser.  Kristiania 1890.
 Alvorsdyst og eventyrliv. Fortællinger og Skisser fra Sjølivet.  Kristiania 1890.
 Jan van Bench. Fra et Kaper-Rede i Krigens Tid. Chicago 1890.
 Under krigen (1807–1814). Nogle historiskeog biografiske Optegnelser.  Kristiania 1892.
 Under kaperflag. Episoder fra Knud Ellingsens Sjømandsliv.  Kristiania 1895.
 Sommerliv i Fjorden.  Kristiania 1895.
 Magnus Barfod og hans Samtid. Historisk-romantisk Fortælling. Kristiania 1896.
 Familien i Lyvik . En Fortælling for Ungdommen.  Kristiania 1897.
 Ombord i en blokadebryder. Horten 1897.
 Tordenskjold. Et historisk Rids til Ungdoms- og Folkelæsning.  Kristiania 1900.
 Af Skjærgaardens Saga. Smaafortællinger.  Kristiania 1902.
 I kongens Trøie. Folkelivsbillede fra "Kanonbaadkrigens" Tid.  Kristiania 1903.

 Referanser 

 Kilder 
 Jørgen Wright Flood: Skiensfamilien Flood og dens legatberettigede descendenter af Familierne Bull, Christi, Clason, Colbjørnsen, Engelhart, Hald, Hansen, Helsing, Mathiesen, Mortensen, Petersen, Rønning, Schancke, Thomesen, Wamberg, Vetlesen, Wessel, Kristiania 1884
 Ingeborg Flood: Skiensfamilien Flood'', 2. utgave, Larvik 1961, side 99-100

Eksterne lenker 
 
  
  I Havskjærene hos Nasjonalbiblioteket.
  Løst og bundet hos Nasjonalbiblioteket.
  I Krigsaarene hos Nasjonalbiblioteket.
  Sommerliv i Fjorden hos Nasjonalbiblioteket.
  Under Krigen hos Nasjonalbiblioteket.
  Alvorsdyst og Eventyrliv hos Nasjonalbiblioteket.
  For otti Aar siden hos Nasjonalbiblioteket.
  Magnus Barfod og hans Samtid hos Nasjonalbiblioteket.
  Under Kaperflag hos Nasjonalbiblioteket.
  Ritter & Co. hos Nasjonalbiblioteket.
  Stærke Jansen hos Nasjonalbiblioteket.
  Familien i Lyvik hos Nasjonalbiblioteket.
  Skjæbnebølger? hos Nasjonalbiblioteket.
  Jan van Bench hos Nasjonalbiblioteket.

Norske forfattere